'Yan Afrika 300 sun mutu a tekun Italiya - BBC Hausa
http://www.bbc.com/hausa/news/2013/10/131004_italy_migrants_update.shtml
Hatsarin jirgin ruwa tsibirin Lampedusa kasar italiya
Jami'ai masu kula da tekun kasar Italiya sun ce mutane dari uku ne suka mutu bayan wani jirgin ruwa ya nutse a gabar tekun kasar.Jirgin ruwan makare da 'yan cirani da ya taso daga Afurka, ya kama da wuta sannan kuma ya nutse a cikin ruwan tsibirin Lampedusa na kasar Italiya.Masu gadin teku sun ce mutane dari da hamsin da daya ne suka tsira da ransu a hadarin.Kungiyoyin bada agaji ga 'yan gudun hijra sun kididdige cewa 'yan gudun hijirar kimani dubu 17 ne suka hallaka yayin ketare teku zuwa wasu kasashen a cikin shekaru 20.Yawancin wadanda suka mutu a hadarin 'yan kasashen Eritrea da Somalia ne.Hukumar 'yan gudun hijira ta Majalisar Dinkin Duniya ta ce masu neman mafaka da suka isa Italiya a wannan shekarar sun kai dubu talatin, kuma yawanci sun taso daga kasar Libya ne.